Андреаш и Димитър преминават на служба при унгарския крал Сигизмунд през същата 1394 г. и през следващата година вероятно воюват на страната на унгарския крал и влашкия войвода Мирчо Стари срещу техния брат Марко Кралевити при Ровине. Дечанската хроника от втората половина на XV в., писана в Дечанския манастир, свидетелства, че Андреаш загива в тази битка. Така или иначе след 1395 г. следите му се губят. В епическите народни песни (Бугарщиците) се пее, че Марко убива брат си Андреаш.